ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660050259

อ้างอิงเลขที่รับแจ้ง BZE6GY ขอให้ตรวจสอบการประกอบกิจการจำหน่ายอาหารโดยไม่มีใบอนุญาตตามกฎหมาย และตรวจสอบการชำระภาษีของร้าน บริเวณร้าน(ไม่มีชื่อ)(ระบุชื่อร้านในเว็บไซต์ชื่อ ก๋วยเตี๋ยวเป็น.....) ซอยลาดปลาเค้า 66 แขวงอนุสาวรีย์ เขตบางเขน กรุงเทพมหานคร จุดสังเกตให้เดินทางเข้าซอยฯ มาประมาณ 200 เมตร จะพบกับร้านดังกล่าวอยู่บริเวณด้านขวามือ ลักษณะเป็นร้านเปิดโล่ง ปิดทึบ 1 ด้าน หลังคาเป็นเมทัลชีท ลักษณะเป็นร้านถาวร ขนาดร้านกว่า 100 ตารางวา เนื่องจากผู้ร้องแจ้งว่าร้านฯ มีการประกอบกิจการขายก๋วยเตี๋ยว มีการรับอาหารประเภทของคบเคี้ยวมาวางจำหน่ายบริเวณหน้าร้าน รวมถึงการให้รถเข็ญจำหน่ายสินค้ามาขายสินค้าบริเวณด้านหน้าร้าน ซึ่งเดิมร้านฯจะมีการเปิดให้บริการอยู่บริเวณด้านหน้าปากซอยฯซึ่งเป็นเขตพื้นที่อยู่อาศัยของประชาชน โดยมีการเปิดให้บริการในช่วงเวลา 06.00-15.00 น. เว้นวันจันทร์ ซึ่งผู้ร้องแจ้งว่าร้านดังกล่าวมีการประกอบกิจการจำหน่ายอาหารโดยไม่มีใบอนุญาตตามกฎหมาย นั้น //
เมื่อวันที่ 24 ตุลาคม 2566 พบว่าทางร้านก๋วยเตี๋ยวเป็ดกลับมาเปิดอีกครั้ง ผู้ร้องพบเห็นว่ามีนกบินเข้ามาอีก และสังเกตเห็นว่า เจ้าของร้านโปรยเศษเป็ดเป็นอาหารให้นก ซึ่งขัดแย้งกับคำกล่าวอ้างกับเจ้าหน้าที่ของกรุงเทพมหานครว่าเวลาสับเป็ดจะมีเศษตกลงพื้น ทำให้นกเข้ามากิน ซึ่งเจ้าของร้านจะโปรยอาหารให้นกช่วงประมาณ 12.00 น. จากกรณีดังกล่าวผู้ร้องเห็นว่าการที่เจ้าของร้านเปิดร้านโดยไม่มีใบอนุญาตประกอบกิจการนั้นมีความผิดอยู่แล้ว และยังไม่มีการป้องกันนกมากินอาหาร เปิดร้านโล่งให้นกเข้ามากินได้ง่าย ซึ่งทำให้นกเกิดอยู่ด้านบน ไปจนถึงเกาะตรงระเบียงด้านบนของบ้านประชาชนใกล้เคียง เมื่อวันที่ 15 พฤศจิกายน 2566 ผู้ร้องได้ประสบปัญหาดังกล่าวเช่นเดิมมีการประกอบกิจการจำหน่ายอาหารโดยยังอยู่ระหว่างการพิจารณาออกใบอนุญาต ให้เศษอาหารนกพิราบ รวมทั้งการกีดขวางทางจราจรของรถลูกค้า และเมื่อวันที่ 22 พฤศจิกายน 2566 ผู้ร้องได้รับการแจ้งยุติเรื่องจากระบบ traffy fondue ของกรุงเทพมหานคร หากแต่ล่าสุดปัจจุบันวันที่ 23 พฤศจิกายน 2566 ผู้ร้องได้ประสบปัญหาดังกล่าวเช่นเดิมมีการประกอบกิจการจำหน่ายอาหารโดยยังอยู่ระหว่างการพิจารณาออกใบอนุญาตเช่นเดิม ผู้ร้องตั้งข้อสงสัยว่า ร้านค้าประกอบกิจการได้อย่างในในเมื่อยังไม่มีใบอนุญาต สร้างความเดือดร้อนแก่ประชาชนในพื้นที่เป็นประจำทุกวัน และพบเห็นมีการกีดขวางทางจราจรเป็นรถเข็นของร้านค้าจำนวน 3 คัน ส่วนปัญหาการให้เศษอาหารนกพิราบ ร้านค้าเห็นผู้ร้องจึงไม่ได้ให้อาหารนก โดยประสบปัญหามาตลอดระยะเวลาประมาณ 4  ปี จึงประสงค์ให้ทางหน่วยงานที่เกี่ยวข้องเข้าไปดำเนินแก้ไขปัญหา เพื่อบรรเทาความเดือดร้อนให้แก่ผู้ร้องต่อไป

 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata